
ЕЎРАЗІЙСКАЯ ЭКАНАМІЧНАЯ КАМІСІЯ
КАЛЕГІЯ


РАШЭННЕ

	«22» жніўня 2023 г.
	         № 122  
	     г. Масква



Аб устанаўленні на 2024 год аб'ёмаў тарыфнай квоты ў дачыненні да асобных відаў рысу даўгазерневага, які паходзіць з Сацыялістычнай Рэспублікі В'етнам і ўвозіцца на тэрыторыі дзяржаў – членаў Еўразійскага эканамічнага саюза

У адпаведнасці з артыкулам 45 Дагавора аб Еўразійскім эканамічным саюзе ад 29 мая 2014 года, главой 2 Пагаднення аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Сацыялістычнай Рэспублікай В'етнам, з другога боку, ад 29 мая 2015 года (далей – Пагадненне) і дадаткам № 1 да Пагаднення Калегія Еўразійскай эканамічнай камісіі вырашыла:
1. Устанавіць на 2024 год аб'ёмы тарыфнай квоты ў дачыненні да асобных відаў рысу даўгазерневага, які паходзіць з Сацыялістычнай Рэспублікі В'етнам і ўвозіцца на тэрыторыі дзяржаў – членаў Еўразійскага эканамічнага саюза (далей – дзяржавы-члены) у адпаведнасці з Пагадненнем (далей адпаведна – тарыфная квота, рыс даўгазерневы), згодна з дадаткам.
2. Устанавіць, што тарыфная квота прымяняецца ў дачыненні да рысу даўгазерневага, які змяшчаецца пад мытную працэдуру выпуску для ўнутранага спажывання.
3. Дзяржавам-членам:
ажыццяўляць размеркаванне аб'ёмаў тарыфнай квоты, устаноўленых пунктам 1 гэтага Рашэння, паміж удзельнікамі знешнегандлёвай дзейнасці ў адпаведнасці са сваім заканадаўствам;
даручыць упаўнаважаным органам выканаўчай улады ажыццяўляць выдачу ліцэнзій на імпарт рысу даўгазерневага.
4. Прасіць дзяржавы-члены:
прадставіць пры неабходнасці не пазней за 1 чэрвеня 2024 г. на разгляд Еўразійскай эканамічнай камісіі прапановы аб унясенні ў гэта Рашэнне змяненняў у частцы размеркавання нявыбранай часткі вызначаных аб'ёмаў тарыфнай квоты паміж дзяржавамі-членамі;
праінфармаваць Еўразійскую эканамічную камісію па выніках першага паўгоддзя 2024 г. аб выбранай частцы ўстаноўленых пунктам 1 гэтага Рашэння аб'ёмаў тарыфнай квоты, а таксама аб прагнозах па выбарцы вызначаных аб'ёмаў тарыфнай квоты да канца 2024 года.
5. Гэта Рашэнне ўступае ў сілу па сканчэнні 30 каляндарных дзён з даты яго афіцыйнага апублікавання.
 
	Старшыня Калегіі
Еўразійскай эканамічнай камісіі
	
М. Мясніковіч


 


	
	ДАДАТАК 
да Рашэння Калегіі
Еўразійскай эканамічнай камісіі
ад 22 жніўня 2023 г. № 122



АБ’ЁМЫ
тарыфнай квоты на 2024 год у дачыненні да асобных відаў рысу даўгазерневага, які паходзіць з Сацыялістычнай Рэспублікі В'етнам і ўвозіцца на тэрыторыі дзяржаў – членаў Еўразійскага эканамічнага саюза ў адпаведнасці з Пагадненнем аб свабодным гандлі паміж Еўразійскім эканамічным саюзам і яго дзяржавамі-членамі, з аднаго боку, і Сацыялістычнай Рэспублікай В'етнам, з другога боку, ад 29 мая 2015 года
	Найменне тавару
	Код
ТН ЗЭД ЕАЭС
	Аб'ёмы тарыфнай квоты (тон)

	
	
	Рэспубліка Арменія
	Рэспубліка Беларусь
	Рэспубліка Казахстан
	Кыргызская Рэспубліка
	Расійская Федэрацыя

	Поўнасцю абдзёрты прапараны даўгазерневы рыс з адносінамі даўжыні да шырыні, роўнымі 3 або больш
	1006 30 670 1
	250
	2462
	0
	0
	7288

	Поўнасцю абдзёрты іншы даўгазерневы рыс з адносінамі даўжыні да шырыні, роўнымі 3 або больш
	1006 30 980 1

